એક તરફ મહેન્દ્રસિંહ વાઘેલા, સી.કે. રાઉલજી, રાઘવજી પટેલ, બળદેવજી ઠાકોર, અમિત ચૌધરી જેવા કેટલાક ધારાસભ્ય ભાજપમાં જોડાય તેવી પણ ચર્ચા છે. બીજી તરફ રાઘવજી પટેલે તો આગામી તા. ૮ ઓગસ્ટની ચૂંટણી પહેલાં કોંગ્રેસમાં નવા ધડાકા-ભડાકા થાય તેવા સંકેત પણ આપી દીધા છે. રાઘવજી પટેલ ‘સમભાવ મેટ્રો’ને સોય ઝાટકીને કહે છે કે મેં તો છ મહિના પહેલાં પ્રદેશ હાઇકમાન્ડ સમક્ષ પોતાની નારાજગી વ્યક્ત કરી દીધી હતી. મારી સાથે તો પક્ષના કોઇ નેતા સંપર્ક જ કરતા નથી એટલે ખેડા જવાનો કે નહીં જવાનો પ્રશ્ન જ ઊઠતો નથી, જોકે તા. ૮ ઓગસ્ટની ચૂંટણી પહેલાં પક્ષમાં નવા ધડાકા-ભડાકા થશે તે બાબત ચોક્કસ છે.